ג'ק הנדרי

ג'ק וויליאם הנדרי (נולד ב-7 במאי 1995) הוא כדורגלן סקוטי המשחק בעמדת הבלם בקבוצת אל-איתיפאק מליגת העל הסעודית, ובנבחרת סקוטלנד.

קריירה 
ג'ק הנדרי הצטרף לקבוצת פרטיק ת'יסל באוגוסט 2014. הוא שיחק באופן קבוע בקבוצת המילואים של ת'יסל, לפני שערך את הופעת הבכורה שלו בקבוצה הבוגרת ביום האחרון של עונת 2014/15, בשוויון 0-0 מול מאת'רוול ב-23 במאי 2015. ב-1 בספטמבר 2015, חתם הנדרי בויגאן את'לטיק. במרץ 2016, הוא הצטרף לקבוצה מהליגה השלישית באנגליה, שרוסברי טאון בהשאלה עד תום העונה. ב-31 באוגוסט 2016, הצטרף הנדרי למילטון קינס דונס, בהשאלה עד ינואר 2017. ב-4 באוקטובר 2016, ערך הנדרי את הופעת הבכורה שלו במילטון קינס דונס, כששיחק בניצחון 0-1 במסגרת גביע הפוטבול ליג על פיטרבורו יונייטד. ב-2017, חתם הנדרי על חוזה ל-2 שנים עם דנדי. הוא שיחק באופן קבוע והפך לשחקן מפתח בדנדי בעונת 2017/18.
סלטיק החתימה את הנדרי על חוזה ל-4.5 שנים ב-31 בינואר 2018. הוא ערך את הופעת הבכורה שלו במועדון בהפסד 1-0 לקילמרנוק ב-3 בפברואר. ב-31 באוגוסט 2021, חתם הנדרי בקבוצת קלאב ברוז' הבלגית על חוזה ל4 שנים. ב-26 ביולי 2023, חתם הנדרי בקבוצה הסעודית אל-איתיפק על חוזה עד 2026, יחד עם חברו לשעבר בסלטיק, מוסא דמבלה.

נבחרת לאומית 
במרץ 2018, הנדרי זומן לראשונה לסגל נבחרת סקוטלנד לצמד משחקי ידידות מול נבחרות קוסטה ריקה והונגריה.

הוא ערך את הופעת הבכורה שלו בנבחרת ב-27 במרץ, בניצחון 0-1 על נבחרת הונגריה.

לאחר מכן הוא נכלל בסגל סקוטלנד ליורו 2020, והבקיע את שערו הבינלאומי הראשון במשחק ידידות לקראת הטורניר נגד נבחרת הולנד.

קישורים חיצוניים

הערות שוליים 

כדורגלנים סקוטים
בלמי כדורגל סקוטים
כדורגלני ויגאן את'לטיק
כדורגלני מילטון קינס דונס
כדורגלני דנדי
כדורגלני סלטיק
כדורגלני מלבורן סיטי
כדורגלני אוסטנדה
כדורגלני קלאב ברוז'
כדורגלני קרמונזה
כדורגלני אל-איתיפאק
ספורטאים זרים באוסטרליה
ספורטאים זרים בבלגיה
ספורטאים זרים באיטליה
ספורטאים זרים בערב הסעודית
כדורגלני נבחרת סקוטלנד
כדורגלני יורו 2020
בריטים שנולדו ב-1995